《炉节江边燕集》
明代·王彦泓

唤得秋娘渡口船，竹西歌吹傍江烟。欹斜帽影调鹦夜，清脆铃声放鸽天。

香饼暖烘桃叶袖，墨花狂污薛涛笺。青舟莫负开炉节，绣被浓熏一夕前。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。